Sarkadkeresztúr Község Önkormányzata Képviselő-testülete

/2012. (…) önkormányzati rendelet-tervezete

a tanyagondnoki szolgálatról

Sarkadkeresztúr Község Önkormányzata Képviselő-testülete Magyarország Alaptörvénye 32. cikk (1) bekezdés k) pontjában meghatározott eredeti jogalkotói jogkörében, a helyi önkormányzatokról szóló többször módosított 1990. évi LXV. tv. 16. § (1) bekezdésében, valamint a szociális igazgatásról és szociális ellátásokról szóló többször módosított 1993. évi III. tv. (a továbbiakban: Sztv.) 60. § (4) bekezdésében kapott felhatalmazás alapján a tanyagondnoki szolgálat keretében ellátandó alapellátási feladatok körét, valamint a tanyagondnok által ellátandó egyéb szolgáltatási feladatokat és azok mértékét az alábbi rendeletben foglaltak szerint szabályozza: 

I. fejezet
A rendelet célja, hatálya

1.§

(1) A rendelet célja a külterületi lakott helyek – Kisnyék, Varsányhely - intézményhiányból eredő hátrányainak enyhítése, az alapvető szükségletek kielégítését segítő szolgáltatásokhoz, egyes közszolgáltatásokhoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségleteik teljesítésének segítése. 

(2) A rendelet meghatározza a tanyagondnoki szolgáltatás körében ellátandó feladatokat és azok mértékét, módját, a szolgáltatás rendszerét, szervezetét és a szolgáltatáshoz való hozzájutás feltételeit, módját. 

2. §

A rendelet hatálya Sarkadkeresztúr Község közigazgatási területén élő 

- magyar állampolgárokra, 

- bevándoroltakra és letelepedettekre, 

- hontalanokra, 

- a magyar hatóság által menekültként elismert személyekre
terjed ki. 

3. §

A tanyagondnoki szolgálat alapellátási feladatait Sarkadkeresztúr község külterületi lakott helyein látja el. 

II. fejezet
A tanyagondnoki szolgálat működése

4. §
(1) A tanyagondnoki szolgálat rendelkezik szakmai programmal. (1. számú függelék). 

(2) A Képviselő-testület önkormányzat a tanyagondnoki szolgálat ellátásához FORD TOURNEO 2000 típusú, önkormányzati tulajdonban álló CASCÓ biztosítással rendelkező gépjárművet biztosítja. 

(3) A gépjármű mindenkori üzemképes állapotáért a tanyagondnok tartozik felelősséggel. 

(4) A gépjármű üzemeltetésével összefüggő szabályokat a gépjármű szabályzat rögzíti. 

(5) A gépjármű rendellenes használatából, valamint a tanyagondnok hibájából adódó, gépjárműben vagy idegen dologban keletkezett károkért a tanyagondnok anyagi kártérítéssel tartozik. 

A tanyagondnoki szolgálat keretében ellátandó feladatok 

alapellátási feladatok
5. §
Alapfeladatnak minősül: 
a) közreműködés 

aa) az étkeztetésben, 

ab) házi segítségnyújtásban, 

ac) közösségi és szociális információk szolgáltatásában, 

b) egészségügyi ellátáshoz való hozzájutás biztosítása, így 

ba) a háziorvosi rendelésre szállítás, 

bb) a gyógyszerkiváltás és gyógyászati segédeszközhöz való hozzájutás biztosítása, 

c) az óvodáskorú, iskoláskorú gyermekek szállítása, így 

ca) az óvodába, iskolába szállítás, 

cb) az egyéb gyermekszállítás. 

Étkeztetésben való közreműködés

6. §

(1) Az étkeztetésben való közreműködés során a tanyagondnoki szolgálat biztosítja az önkormányzat szociális igazgatás és szociális ellátások helyi szabályozásáról szóló rendeletben megállapított szociális étkeztetés ellátását az étel házhoz szállításával. 

(2) Az étkeztetésben való közreműködés a tanyagondnoki szolgálat számára kötelezően ellátandó feladat. 
A tanyagondnok által ellátandó egyéb feladatok

7. §

A tanyagondnok által ellátandó egyéb szolgáltatási feladatok közé az alábbi feladatok tartoznak: 
a) A házi segítségnyújtásban részesülők részére a téli tüzelő beszerzésében való segítségnyújtás, valamint a tanya körüli tatarozási munkák megszervezésében való segítéség-nyújtás, 

b) A nyugdíjasok klubjába történő szállítás, 

c) Személyszállítási feladatok különösen a 8. § szerint, 

d) Az önkormányzati rendezvények, lebonyolításával kapcsolatos feladatok, 

e) Kapcsolattartási feladatok az önkormányzat és a lakosság között, 

f) Egyéb nem részletezett szolgáltatás jellegű feladatok. 

Személyszállítási feladatok

8. §

A tanyagondnoki szolgálat személyszállítási feladatai különösen: 
a) A betegek háziorvoshoz, illetve egyéb egészségügyi intézménybe történő szállítása, 

b) A munkanélküliek munkaügyi központba történő szállítása, 

c) Korházi, szociális otthoni stb. látogatás céljára történő szállítás, 

d) Családi eseményekre történő szállítás, 

e) Önkormányzati, illetve egyéb, települési rendezvényre történő szállítás, 

f) Óvodáskorú és iskoláskorú gyermekek oktatási intézménybe történő szállítása. 

Betegek háziorvoshoz, illetve egyéb egészségügyi 
intézménybe történő szállítása

9. §.

A betegek háziorvosi rendelőbe, illetve egyéb egészségügyi intézménybe szállítása az érintett személy településről intézményig, illetve onnan lakóhelyre történő szállítását jelenti. 

Munkanélküliek munkaügyi központba történő szállítása

10. §

A munkanélküliek Munkaügyi Központba történő szállítása a kapcsolattartásra kötelezett munkanélküli szállítási feladatát jelenti a Békés Megyei Munkaügyi Központ – Sarkadi Kirendeltsége, Sarkad, Szent István tér 24/2. szám alatti épületébe, illetve vissza a településre. 

Önkormányzati, illetve egyéb települési rendezvényre szállítás
11. §

(1) Az önkormányzati, illetve egyéb települési rendezvényre szállítás az önkormányzat által olyan közzétett és meghirdetett rendezvényekre vonatkozó közigazgatási területet érintő szállítási feladatot jelent, ahol a közzététel tartalmazza a személyszállítási feladat tanyagondnoki szolgálat keretében való megoldását is.
A személyszállítás történhet: 
- meghatározott gyülekező helyről a rendezvényre, és/vagy 

- rendezvényről meghatározott településrészre, lakóházhoz. 

(2) A tanyagondnoki szolgálat e feladatát térítésmentesen látja el. 

Önkormányzati rendezvények, összejövetelek szervezésével, lebonyolításával kapcsolatos feladatok

12. §

(1) A tanyagondnoki szolgálat feladata önkormányzati rendezvények szervezésében, lebonyolításában való részvétel. 
A szervezésben, lebonyolításban való részvétel konkrét feladatait a polgármester, annak távollétében az általa megbízott hivatali dolgozó irányítása szerint kell ellátnia. 

(2) Önkormányzati rendezvénynek, összejövetelnek számít többek között: 
- képviselő-testületi ülés, 

- közmeghallgatás, 

- falugyűlés, 

- egyéb lakossági fórum, 

- önkormányzat által szervezett egyéb rendezvények: 

- falunap.

Óvodáskorú és iskoláskorú gyermekek szállítása

13. §

Az óvodás-iskolás korú gyermekeknek az önkormányzat által fenntartott közoktatási intézménybe történő szállítása akkor lehetséges, ha az időjárási és útviszonyok más módon nem teszik lehetővé gyermek intézménybe történő bejutását. 

Kapcsolattartási feladat

14. §

A tanyagondnoki szolgálat kapcsolattartási feladatot is ellát: 

- az önkormányzat és a lakosság, valamint 

- az önkormányzat intézményei és a lakosság között. 

15. §
A kapcsolattartás önkormányzat vonatkozásai tekintetében a konkrét feladatokat a polgármester határozza meg. 

16. §

(1) A tanyagondnoki szolgálat köteles a lakosságtól érkező, önkormányzatot, vagy önkormányzati intézményt érintő közérdekű kérdéseket, javaslatokat, egyéb információkat haladéktalanul továbbítani az illetékes vezető felé. 

(2) Az (1) bekezdés alapján leírt általános, valamint az általános feladat alapján konkretizált feladat ellátása a tanyagondnoki szolgálat számára kötelező. 

III. fejezet
A tanyagondnoki szolgáltatás igénybevételi rendszere

17. §

(1) A tanyagondnoki szolgáltatás keretében nyújtott ellátások igénybevétele alanyi jogon illetve kérelem benyújtásával történhet. 

(2) A tanyagondnoki szolgáltatás igénybevételére vonatkozó kérelmet közvetlenül a tanyagondnoknál, vagy Sarkadkeresztúr Község Önkormányzatánál lehet szóban vagy írásban benyújtani. 

A tanyagondnoki szolgáltatásért fizetendő díjak

18. §

A tanyagondnoki szolgáltatás körébe tartozó, a tanyagondnok által nyújtott szolgáltatások térítésmentesen vehetők igénybe. 

IV. fejezet
ZÁRÓ RENDELKEZÉSEK

19. §

Ezen rendelet 2012…… napján lép hatályba. 

A rendelet hatályba lépésével egyidejűleg a 9/2007. (VI.27.) számú önkormányzati rendelet hatályon kívül helyezve.

Sarkadkeresztúr, 2012. október 18.
           

Bakucz Péter                                                                  Ilyés Sándor

           

polgármester                                                                    körjegyző

